CELEX: 62018TB0330
Language: fi
Date: 2019-05-08 00:00:00
Title: asia T-330/18: Unionin yleisen tuomioistuimen määräys 8.5.2019 — Carvalho ym. v. parlamentti ja neuvosto (Kumoamis- ja vahingonkorvauskanne — Ympäristö — Kasvihuonekaasupäästöt — Vuoden 2030 ilmasto- ja energiapaketti — Direktiivi (EU) 2018/410 — Asetus (EU) 2018/842 — Asetus (EU) 2018/841 — Toimi ei koske kantajaa erikseen — Tutkimatta jättäminen)

8.7.2019   
            
            
               FI
            
            
               Euroopan unionin virallinen lehti
            
            
               C 230/49
            
         
      Unionin yleisen tuomioistuimen määräys 8.5.2019 — Carvalho ym. v. parlamentti ja neuvosto
      (asia T-330/18) (1)
      
      (Kumoamis- ja vahingonkorvauskanne - Ympäristö - Kasvihuonekaasupäästöt - Vuoden 2030 ilmasto- ja energiapaketti - Direktiivi (EU) 2018/410 - Asetus (EU) 2018/842 - Asetus (EU) 2018/841 - Toimi ei koske kantajaa erikseen - Tutkimatta jättäminen)
      (2019/C 230/61)
      Oikeudenkäyntikieli: englanti
      
         Asianosaiset
      
      
         Kantajat: Armando Carvalho (Santa Comba Dão, Portugali) ja muut kantajat, joiden nimet luetellaan määräyksen liitteessä (edustajat: professori G. Winter, asianajaja R. Verheyen ja barrister H. Leith)
      
         Vastaajat: Euroopan parlamentti (asiamiehet: L. Darie ja A. Tamás) ja Euroopan unionin neuvosto (asiamiehet: M. Moore ja M. Simm)
      
         Oikeudenkäynnin kohde
      
      Yhtäältä SEUT 263 artiklaan perustuva vaatimus saada osittain kumotuiksi 14.3.2018 annettu Euroopan parlamentin ja neuvoston direktiivi (EU) 2018/410 direktiivin 2003/87/EY muuttamisesta kustannustehokkaiden päästövähennysten ja vähähiilisyyttä edistävien investointien edistämiseksi sekä päätöksen (EU) 2015/1814 muuttamisesta (EUVL 2018, L 76, s. 3), erityisesti sen 1 artikla, 30.5.2018 annettu Euroopan parlamentin ja neuvoston asetus (EU) 2018/842 sitovista vuotuisista kasvihuonekaasupäästöjen vähennyksistä jäsenvaltioissa vuosina 2021–2030, joilla edistetään ilmastotoimia Pariisin sopimuksen sitoumusten täyttämiseksi, sekä asetuksen (EU) N:o 525/2013 muuttamisesta (EUVL 2018, L 156, s. 26), erityisesti sen 4 artiklan 2 kohta ja liite I, ja 30.5.2018 annettu Euroopan parlamentin ja neuvoston asetus (EU) 2018/841 maankäytöstä, maankäytön muutoksesta ja metsätaloudesta aiheutuvien kasvihuonekaasujen päästöjen ja poistumien sisällyttämisestä vuoteen 2030 ulottuviin ilmasto- ja energiapolitiikan puitteisiin sekä asetuksen (EU) N:o 525/2013 ja päätöksen N:o 529/2013/EU muuttamisesta (EUVL 2018, L 156, s. 1), erityisesti sen 4 artikla, ja toisaalta SEUT 268 ja SEUT 340 artiklaan perustuva vaatimus saada tietyllä tavalla toimimaan velvoittamisen muodossa korvaus vahingosta, jota kantajat väittävät kärsineensä.
      
         Määräysosa
      
      
                  1)
               
               
                  Kanne jätetään tutkimatta.
               
            
                  2)
               
               
                  Lausunnon antaminen Climate Action Network Europen, WeMove Europe SCE mbH:n, Arbeitsgemeinschaft Bäuerliche Landwirtschaftin ja Euroopan komission väliintulohakemuksista raukeaa.
               
            
                  3)
               
               
                  Armando Carvalho ja muut kantajat, joiden nimet luetellaan tämän määräyksen liitteessä, vastaavat omista oikeudenkäyntikuluistaan, ja heidät velvoitetaan korvaamaan Euroopan parlamentin ja Euroopan unionin neuvoston oikeudenkäyntikulut.
               
            
                  4)
               
               
                  Climate Action Network Europe, WeMove Europe, Arbeitsgemeinschaft Bäuerliche Landwirtschaft ja komissio vastaavat omista väliintulohakemuksiin liittyvistä oikeudenkäyntikuluistaan.
               
            
         (1)  EUVL C 285, 13.8.2018.